**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL Klaipėdos miesto savivaldybės tarybos 2017 m. vasario 23 d. sprendimo NR. T2-29 „Dėl klaipėdos miesto savivaldybės seniūnaičių rinkimo ir atšaukimo tvarkos aprašo PATVIRTINIMO“ pakeitimo**

2020 m. spalio 21 d. Nr. T1-283

Klaipėda

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Klaipėdos miesto savivaldybės taryba nusprendžia:

1. Pakeisti Klaipėdos miesto savivaldybės seniūnaičių rinkimo ir atšaukimo tvarkos aprašą, patvirtintą Klaipėdos miesto savivaldybės tarybos 2017 m. vasario 23 d. sprendimu Nr. T2-29 „Dėl Klaipėdos miesto savivaldybės seniūnaičių rinkimo ir atšaukimo tvarkos aprašo patvirtinimo“:

1.1. pakeisti 15 punktą ir jį išdėstyti taip:

„15. Kandidatų į seniūnaičius dokumentus registruoja Administracijos Klientų aptarnavimo skyrius. “;

1.2. pakeisti 25 punktą ir jį išdėstyti taip:

„25. Pasibaigus gyventojų balsavimui, kandidatai arba jų atstovai pristato į Administracijos Klientų aptarnavimo skyrių užpildytus gyventojų balsavimo raštu lapus.“;

1.3. pakeisti 35 punktą ir jį išdėstyti taip:

„35. Nepasitikėjimą seniūnaičiu seniūnaitijos gyventojai pareiškia raštu, nurodydami datą, motyvus, nepasitikėjimą seniūnaičiu reiškiančio gyventojo gyvenamąją vietą, vardą, pavardę ir parašą. Raštas (-ai) siunčiamas (-i) Administracijos Klientų aptarnavimo skyriui. Komisija patikrina, ar raštą, kuriuo yra pareikštas nepasitikėjimas seniūnaičiu, pasirašė atitinkamos seniūnaitijos gyventojai, ir per 5 dienas parengia Administracijos direktoriaus įsakymą dėl seniūnaičio atšaukimo.“;

1.4. pakeisti 5 priedą ir jį išdėstyti nauja redakcija (pridedama);

1.5. pakeisti 8 priedą ir jį išdėstyti nauja redakcija (pridedama).

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėjas – Savivaldybės administracijos direktorius | Gintaras Neniškis |

Parengė

Jaunimo ir bendruomenių reikalų koordinavimo grupės vyriausioji specialistė

Renata Razgienė, tel. 39 60 64

2020-10-13